Ya, plijout a ra an trenioù-se dezhañ, e lech ma vez embannet ar porzh-houarn da zont gant un den gwirion, an hini deuet da wiriañ ho pilhed ur pennadig a-raok peurliesañ, pe an hini a zeuio den ober ur pennadig war-lerch, ket ur vouezh enrollet, frazennoù ne dennont ket da re wir zoken. Yen eo an trenioù nevez. Ar bed a bez  a dro da vekanik, ur chozh ardivink yen, betek ar mare ma vo tu da vevañ ur vuhez penn-da-benn hep gwelet an disterañ boud bev. Marteze e vo lakaet an den en ur mirdi un deiz bennak. Homo sapiens sapiens, hag ur banellig dindan, gant lizherennoù stouet, Ur sapre toull-revr. Imoret fall eo, gwelloch menel kousket. Dihunet e vo gant embann e di-gar. An hini diwezhañ eo forzh penaos, nhell ket faziañ. Emañ o kousket dija.